কলকাতা পুরসভার ২৬ নম্বর ওয়ার্ডের তৃণমূল প্রার্থী তারক চ্যাটার্জির বাড়িতে তল্লাসি চালাল সিবিআই। রোজভ্যালি তদন্তে অনিল সামন্ত নামে এক ব্যক্তির খোঁজে ওই বাড়িতে তল্লাসি চালানো হয়েছে। সিবিআই সূত্রে খবর, তৃণমূল প্রার্থীর বাড়ি থেকে বেশ কিছু গুরুত্বপূর্ণ নথি বাজেয়াপ্ত করা হয়েছে। যদিও তৃণমূল প্রার্থী তারক চ্যাটার্জির দাবি, প্রায় ৩০ বছর আগে ওই বাড়িতে ভাড়া থাকতেন অনিল সামন্ত।
 ওয়েব ডেস্ক: কলকাতা পুরসভার ২৬ নম্বর ওয়ার্ডের তৃণমূল প্রার্থী তারক চ্যাটার্জির বাড়িতে তল্লাসি চালাল সিবিআই। রোজভ্যালি তদন্তে অনিল সামন্ত নামে এক ব্যক্তির খোঁজে ওই বাড়িতে তল্লাসি চালানো হয়েছে। সিবিআই সূত্রে খবর, তৃণমূল প্রার্থীর বাড়ি থেকে বেশ কিছু গুরুত্বপূর্ণ নথি বাজেয়াপ্ত করা হয়েছে। যদিও তৃণমূল প্রার্থী তারক চ্যাটার্জির দাবি, প্রায় ৩০ বছর আগে ওই বাড়িতে ভাড়া থাকতেন অনিল সামন্ত। মালদার ইংরেজবাজারে বিজেপির নির্বাচনী প্রচারে হামলার অভিযোগ উঠল তৃণমূল কংগ্রেসের বিরুদ্ধে। গতকাল রাতে নয় নম্বর ওয়ার্ডে নির্বাচনী পথ সভা ছিল বিজেপির। সভায় ছিলেন বিজেপি প্রার্থী সঞ্জয় শর্মা সহ বিজেপির জেলা নেতৃত্ব। সে সময় হামলা হয় বলে অভিযোগ। মাইক ভেঙে দেওয়ার পাশাপাশি বিজেপি প্রার্থীকে মারধরও করা হয়। পরে ইংরেজবাজার থানার পুলিস গিয়ে পরিস্থিতি নিয়ন্ত্রণে আনে। আহত অবস্থায় দুই বিজেপি কর্মীকে মালদহ মেডিক্যাল কলেজ হাসপাতালে ভর্তি করা হয়েছে। তৃণমূলের পাল্টা অভিযোগ, ওই সভা থেকে টাকা বিলি করছিলেন বিজেপি নেতৃত্ব।সে কারণেই তাঁরা বাধা দেন। মারধরের কোনও ঘটনা ঘটেনি।